กฎกระทรวงการแจ้งการครอบครองหรือใช้เครื่องกำเนิดรังสีที่ไม่ต้องขอรับใบอนุญาตตามมาตรา 26/2 พ.ศ. 2564กฎกระทรวง การแจ้งการครอบครองหรือใช้เครื่องกำเนิดรังสีที่ไม่ต้องขอรับใบอนุญาตตามมาตรา๒๖/๒ พ.ศ. ๒๕๖๔อาศัยอำนาจตามความในมาตรา ๕ วรรคสอง และมาตรา ๒๖/๒ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "เครื่องกำเนิดรังสี" หมายความว่า เครื่องกำเนิดรังสีตามที่กำหนดในกฎกระทรวงที่ออกตามมาตรา ๒๖/๒ วรรคหนึ่ง "ผู้แจ้ง" หมายความว่า ผู้มีไว้ในครอบครองหรือใช้เครื่องกำเนิดรังสีที่ได้รับใบรับแจ้งตามกฎกระทรวงนี้ "ใบรับแจ้ง" หมายความว่า ใบรับแจ้งการครอบครองหรือใช้เครื่องกำเนิดรังสีมาตรา 2 ข้อ ๒ ผู้ใดมีไว้ในครอบครองหรือใช้เครื่องกำเนิดรังสี ต้องยื่นคำขอแจ้งการครอบครองหรือใช้ต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอแจ้งการครอบครองหรือใช้เครื่องกำเนิดรังสีภายในสามสิบวันนับแต่วันที่มีไว้ในครอบครองเครื่องกำเนิดรังสีนั้นมาตรา 3 ข้อ ๓ เมื่อได้รับคำขอแจ้งการครอบครองหรือใช้เครื่องกำเนิดรังสี ให้เลขาธิการตรวจสอบคำขอและเอกสารหรือหลักฐานที่ยื่นพร้อมคำขอให้ถูกต้องครบถ้วน หากเห็นว่าคำขอ เอกสาร หรือหลักฐานไม่ถูกต้องหรือไม่ครบถ้วน ให้แจ้งให้ผู้ยื่นคำขอทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้นมาตรา 3 ให้แจ้งให้ผู้ยื่นคำขอดำเนินการแก้ไขหรือยื่นเอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติม พร้อมทั้งกำหนดระยะเวลาที่ผู้ยื่นคำขอจะต้องดำเนินการไว้และแจ้งผู้ยื่นคำขอทราบมาตรา 3 ในกรณีการยื่นคำขอมิได้กระทำโดยวิธีการทางอิเล็กทรอนิกส์ ให้เลขาธิการและผู้ยื่นคำขอลงนามไว้ในบันทึกนั้น และมอบสำเนาให้ผู้ยื่นคำขอไว้เป็นหลักฐาน ในกรณีที่ผู้ยื่นคำขอไม่แก้ไขเพิ่มเติมหรือจัดส่งคำขอ เอกสาร หรือหลักฐานให้ถูกต้องและครบถ้วนภายในกำหนดระยะเวลาตามวรรคหนึ่งมาตรา 3 ให้ถือว่าผู้ยื่นคำขอไม่ประสงค์จะให้ดำเนินการต่อไป และให้เลขาธิการจำหน่ายเรื่องออกจากสารบบและมีหนังสือแจ้งให้ผู้ยื่นคำขอทราบ ในกรณีที่เห็นว่าคำขอ เอกสาร และหลักฐานถูกต้องและครบถ้วนแล้ว ให้เลขาธิการออกใบรับแจ้งให้แก่ผู้ยื่นคำขอภายในเจ็ดวันนับแต่วันที่ได้รับคำขอ เอกสารมาตรา 3 และหลักฐานที่ถูกต้องและครบถ้วนดังกล่าวเพื่ออำนวยความสะดวกแก่ผู้ยื่นคำขอ เลขาธิการจะแจ้งให้ผู้ยื่นคำขอทราบโดยวิธีการทางอิเล็กทรอนิกส์ไปพร้อมกับหนังสือตามวรรคสองหรือวรรคสามด้วยก็ได้มาตรา 4 ข้อ ๔ ในกรณีมีการใช้เครื่องกำเนิดรังสี ก่อนการใช้งานครั้งแรก ผู้แจ้งต้องยื่นสำเนาเอกสารแสดงผลการตรวจสอบความปลอดภัยจากหน่วยงานที่เลขาธิการประกาศกำหนด ในกรณีที่เครื่องกำเนิดรังสีตามวรรคหนึ่ง เป็นเครื่องกำเนิดรังสีแบบมือถือหรือพกพาที่นำเข้ามาในราชอาณาจักรมาตรา 4 ผู้แจ้งอาจใช้สำเนาเอกสารใบรับรองความปลอดภัยของเครื่องกำเนิดรังสีจากประเทศต้นทางแทนสำเนาเอกสารแสดงผลการตรวจสอบความปลอดภัยก็ได้มาตรา 5 ข้อ ๕ ให้ผู้แจ้งจัดส่งรายงานแสดงการเพิ่มขึ้นหรือลดลงของจำนวนเครื่องกำเนิดรังสี ที่มีไว้ในครอบครองหรือใช้ พร้อมด้วยเอกสารหรือหลักฐานตามที่ระบุไว้ในแบบรายงานภายในวันที่ ๓๑ ธันวาคมของทุกปี แต่ไม่ก่อนวันที่ ๑ ธันวาคม เว้นแต่กรณีที่ได้รับใบรับแจ้งภายหลังวันที่ ๓๐ กันยายนมาตรา 5 ให้ได้รับยกเว้นการจัดส่งรายงานตามข้อนี้สำหรับปีนั้นมาตรา 6 ข้อ ๖ ผู้แจ้งซึ่งประสงค์จะแก้ไขเปลี่ยนแปลงข้อมูลที่ได้แจ้ง ซึ่งไม่ใช่ข้อมูลเกี่ยวกับการเพิ่มขึ้นหรือลดลงของจำนวนเครื่องกำเนิดรังสีที่มีไว้ในครอบครองหรือใช้ ให้ยื่นคำขอแก้ไขเปลี่ยนแปลงข้อมูลต่อเลขาธิการมาตรา 6 พร้อมด้วยเอกสารหรือหลักฐานตามที่ระบุไว้ในแบบคำขอแก้ไขเปลี่ยนแปลงข้อมูลภายในสามสิบวันนับแต่วันที่มีการเปลี่ยนแปลง เว้นแต่กรณีที่เป็นการขอแก้ไขเปลี่ยนแปลงข้อมูลเพื่อแจ้งการนำเครื่องกำเนิดรังสีตามใบรับแจ้งมาใช้งานเป็นครั้งแรกตามข้อ ๔ จะต้องยื่นคำขอแก้ไขเปลี่ยนแปลงข้อมูลก่อนที่จะมีการใช้งานมาตรา 6 ให้นำความในข้อ ๓ มาใช้บังคับแก่การพิจารณาคำขอแก้ไขเปลี่ยนแปลงข้อมูลด้วยโดยอนุโลม และให้มีการบันทึกรายการการแก้ไขเปลี่ยนแปลงข้อมูลไว้เป็นหลักฐานด้วยมาตรา 7 ข้อ ๗ ในกรณีที่ใบรับแจ้งชํารุดในสาระสำคัญ สูญหาย หรือถูกทำลาย ให้ผู้แจ้งยื่นคําขอรับใบรับแจ้งใหม่ต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอรับใบรับแจ้งภายในสิบห้าวันนับแต่วันที่ได้รับทราบถึงการชํารุดในสาระสำคัญ สูญหาย หรือถูกทำลาย ให้นำความในข้อ ๓มาตรา 7 มาใช้บังคับแก่การพิจารณาคำขอรับใบรับแจ้งใหม่ด้วยโดยอนุโลม ใบรับแจ้งที่ออกให้ตามวรรคหนึ่ง ให้ระบุเหตุแห่งการออกใบรับแจ้งนั้นไว้ในใบรับแจ้งมาตรา 8 ข้อ ๘ ในกรณีที่เครื่องกำเนิดรังสีตามใบรับแจ้งสูญหาย ให้ผู้แจ้งแจ้งต่อเลขาธิการพร้อมด้วยเอกสารหรือหลักฐานตามที่ระบุไว้ในแบบแจ้งเครื่องกำเนิดรังสีสูญหายโดยทันที และให้มีการบันทึกรายการการสูญหายดังกล่าวไว้เป็นหลักฐานด้วย พร้อมทั้งเพิกถอนใบรับแจ้งของเครื่องกำเนิดรังสีที่สูญหายนั้นด้วยมาตรา 9 ข้อ ๙ การยื่นคำขอแจ้งการครอบครองหรือใช้เครื่องกำเนิดรังสี รายงานแสดงการเพิ่มขึ้นหรือลดลงของจำนวนเครื่องกำเนิดรังสี คำขอแก้ไขเปลี่ยนแปลงข้อมูล และแบบแจ้งเครื่องกำเนิดรังสีสูญหายตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้มาตรา 9 ให้ยื่น ณ สำนักงานมาตรา 10 ข้อ ๑๐ คำขอแจ้งการครอบครองหรือใช้เครื่องกำเนิดรังสี ใบรับแจ้ง รายงานแสดงการเพิ่มขึ้นหรือลดลงของจำนวนเครื่องกำเนิดรังสี คำขอแก้ไขเปลี่ยนแปลงข้อมูล และแบบแจ้งเครื่องกำเนิดรังสีสูญหาย ให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๒๐ เมษายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๖/๒ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ บัญญัติให้การแจ้งการครอบครองหรือใช้เครื่องกำเนิดรังสีที่ไม่ต้องขอรับใบอนุญาตเป็นไปตามหลักเกณฑ์ วิธีการ เงื่อนไข และระยะเวลาที่กำหนดในกฎกระทรวง จึงจำเป็นต้องออกกฎกระทรวงนี้